open-index/open-wikipedia-markdown huggingface dataset:
لمكتوب

**لمكتوب** مسلسل مغريبي ديال التلفازة لمخريج ديالو علاء أكعبون و السيناريت هي فاتن اليوسفي, أول مرة بان ف رمضان ديال 2022.

## لقصة ديال لمسلسل

### الجزء اللول
كتعيش الشيخة حليمة مع بنتها هند حياة عادية. و لكن بعض المرات كيتخاصموا بسباب أن هند مباغياش مها تبقا فخدمتها و بسباب أن حليمة مباغاش هند تزوج بولد جيرانهم يوسف. و لكن دغيا غيتصالحو. و مني عرف يوسف بالخدمة ديال حليمة، تفارق مع هند. هد الأخيرة دخلات فواحد دوامة ديال الاكتئاب و الحزن.

و فجانب أخر كتعيش عائلة المعطاوي الحياة ديال الرفاهية، الكبير ديال العائلة هو عمر المعطاوي، باغي يحافظ على الورث ديال المعطاويين اللي خلاه باه (الحاج المعطاوي)، دخل تا هو فحالة ديال الاكتئاب من نهار ماتت مرتو مريم. و من بعد تزوج لباتول اللي هي لهجالة ديال خوه. و فداخل العائلة ديال المعطاوي نايض واحد الصداع ما بين سليمة (بنت عمر الكبيرة) و لباتول، اللي كتوقف ضد المشاريع ديال سليمة باش تأمن المصلحة ديال ولدها لمهدي. أما حميد راجل سليمة فهو واحد الإنسان طماع باغي غا الفلوس و ديما كيخلي سليمة دير تصرفات مغتكونش فالصالح ديالها.

ملي تلاقا عمر بهند أول مرة شاف فيها مرتو اللولى (مريم) و بقا تابعها و حاضيها حتى تزوجها. و من بعد غتدخل حليمة و هند في حرب مع المعطاويين، لي مباغينش الكبير ديال العائلة يتزوج ببنت شيخة، أما هند فغتعيش قصص حب كثيرة و غتنقالب الموازين عند الطرفين.

### الجزء التاني
الأحداث غتبدأ من بعد 3 سنين من موت عمر المعطاوي، حيث أن هند ولدات واحد الولد سماتو عمر على سميت باه. و بهداك الولد قدرات تاخد النسبة الكبيرة من الورث ديال المعطاويين. هدشي لي ماغتبغيه لا سليمة و لا لباتول، و غيبقاو يديروا شي خطط باش يطيحوا حليمة و هند. و خلال هد الجزء غتوقع بزاف ديال المشاكيل و الصراعات و غتبان بزاف ديال الحقائق، هدشي اللي غيقلب الموازين من جديد.

## مصادر

تصنيف:مسلسل د التلفازة مغريبي
تصنيف:أعمال د 2022
تصنيف:مقالات فيها مصدر و 3000 بايت
تصنيف:تلفازة ف لمغريب
ؤپن إي أي

**ؤپن إي أي** () هي شركة ديال الدكاء لإصطناعي تأسست ف دجنبر 2015 و كانت ف لبدية منظمة لاربحية، المقر ديالها كاين ف مدينة سان فرانسيسكو ف ولاية كاليفورنيا ف لميريكان. و إيلون ماسك و سام ألتمان هما لي أسسوها. ؤپن إي أي هي لي صاوبات و طلقات شاط جي پي تي *ChatGPT*.

## مصادر

## شوف تا
* شاط جي پي تي
* صورا


تصنيف:شركة ميريكانية
تصنيف:دكا صطيناعي
ويليام أكورت

**ويليام أكورت، بارون لول د هيطسبوري** (11 يوليوز 1779 - 31 ماي 1860)، لمعروف ب سميت **سير ويليام أكورت، لباروني تاني**، من 1817 ل 1828، كان ديپلوماسي نڭليزي ؤ سياسي محافض.

## لأصل ؤ لقراية
هو لولد لكبير د سير ويليام أكورت، لباروني لول ؤ ليتيشيا بنت هنري ويندهام. قرا ف لكوليج د إطون ؤ لتاحق ب سلك ديپلوماسي ف عمر صغير.

## لكاريير سياسية ؤ ديپلوماسية
ف 1812، تنتاخب أكورت عضو ف مجليس لعموم على دايرة د دورشيستر، ؤ بقا شاد لمنصب حتال 1814. وكان حتا مبعوت ل سواحل لبربرية من 1813 ل 1814، ؤ ف مملكة ناپولي ف 1814، ؤ ف صبانيا من 1822 ل 1824، ؤ موراها باشاضور ف لبرطقيز بين 1824 و 1828.
يمين|تصغير|ف عوامات 1820 ف روسيا
ف هاد لعام لخر، تعين أكورت سفير ف روسيا، فين كان عليه يتعامل معا لحرب روسية تركية من 1828 ل 1829 ؤ صداع لي ناض مور لحتيلال د لإمبراطورية الروسية لإمارات الدانوب. بقا ف روسيا حتال 1832. ف 1835، رشحو سير روبرت پيل ل منصب د لحاكم لعام د لهند، ولاكين دغيا طاحت لحوكومة د حيزب لمحافضين ؤ ماخداش داك لپوصط ف لخر. واخا هكاك، خدم موراها تحت من پيل بصفتو لورد-ليوتنان د إرلاندا من 1844 ل 1846، ؤ خدا رياسة ف لبدية لمجاعة لكبيرة. خلف  أكورت باه ف لمنصب د لباروني تاني ف 1817، ؤ تقبل ف لمجليس لخاص د لماليك ف نفس لعام ؤ ولا فارس صليب لعظيم د وسام لحمام ف 1819. ف 1828، ترقى ل رتبة د نبلاء ب سميت **بارون هيطسبوري**، د هيطسبوري ف مقاطعة ويلتشير.

## عائيلتو
تجوج لورد هيطسبوري ب ماريا ريبيكا، بنت ويليام هنري بوڤيري ف 1808. ولدو ربعة د دراري ؤ جوج بنات. توفا ف ماي 1860، ف لعمر د تمانين عام، ؤ خلفو ولدو لكبير ويليام.

## مصادر

* 
* Burke's Peerage and Baronetage, 107th edn., (London, 2003)
* Debrett's Peerage (London, 2002)
* 

تصنيف:وفيات 1860
تصنيف:زيادة 1779
تصنيف:سياسيين
تصنيف:ديپلوماسية
تصنيف:مقالات فيها مصدر و 3000 بايت
ڭوردون مور

**ݣوردون إيرل مور** (3 يناير 1929 - 24 مارس 2023) كان بيزنيسمان ميريكاني، أنجينيور و مؤسس و رئيس فخري ديال شركة إنتيل. قتارح قانون مور، لي كيقول بلي عدد الطرانزيسطورات ف سيركوي متكامل كيتضوبل كل عاماين تقريبا.

ف شتنبر 1950، ݣوردون مور دخل كالتيك (معهد كاليفورنيا د الطيكنولوجيا) و جاب دوكتورا ف الشيمي ف 1954. مور كان كيدير بحت دكتورا ف لابوراطوار ديال لفيزيك التطبيقية ف جامعة جون هوپكينز من 1953 تال 1956.

## قانون مور

ف 1965، مور كان كيخدم بصفت مدير البحت و التطوير (R&D) ف شركة فايرتشايلد سوميكونديكتور. طلبو منو مجلة Electronics Magazine باش يتنبأ بشنو ممكن يوقع ف صناعة مكونات السوميكونديكتور (نص دوّاز) ف 10 سنين الجاية. ف مقالة تنشرات ف 19 أبريل 1965، لاحض مور بلّي عدد المكونات (الطرانزيسطورات، الريزيسطورات، الدايودات، و لكوندانساتورات)  ف سيركوي متكامل مكتف كان كيتضوبل تقريبا كل عام، و توقع بلّي هاد الشي غادي يستامر علّاقل ل 10 سنين الجاية. ف 1975، راجع التوقعات ديالو باش يكونو تقريبا كل عاماين. كارڤر ميد هوّا لي ردّ لمفهوم د "قانون مور" معروف بزاف عند الجمهور. هاد التوقع ولّا هدف ديال تصغير السيركويات ف الصناعة د لمكونات النص دوازة، و كان عندو تأتير واسع على التطور الطيكنولوجي.

## مصادر

تصنيف:زيادة 1929
تصنيف:وفيات 2023
تصنيف:بيزنيسمان ميريكاني
تصنيف:مقالات تدارو ب لمعاونة ديال شاط جي پي تي
تصنيف:مقالات فيها مصدر و 3000 بايت
فاطنة ݣبوري

**فاطنة ݣبوري** فنانة تشكيلية عصامية تزادت عام 1924 ف تنين غربية، دوار صغير قريب ل أسفي. ماتت ف 27 يناير 2012.

## كيفاش بدات
بحال ݣاع لعيالات ديال الدوار، فاطنة كبوري دوزات وقتها كامل كا تخدم فالفيرمات وكا تنسج فالزرابي.

تزادت وسط عائلة محافضة بزاف، فاطنة عمرها دخلت لشي مدرسة و قرات فشي تكوين ديال الفن، حتا ل 1984، وهي عندها 59 عام، ومن بعد ما شجعها ولدها أحمد مجيداوي اللي حتا هو فنان تشكيلي وأستاذ ديال الفنون التشكيلية، بدات فاطنة كا ترسم.

فواحد التصريح ديال ولدها أحمد كا يقول فيه

من بعد الموت ديال الوالد، الواليدة كانت مضيومة ومنعازلة. فاش شفتها هكاك، واحد النهار عطيتها شيتة والصباغة ولوحة وقلت ليها رسمي أي حاجة. وهي ترسم واحد المرا كا تنسج زربية. صراحة كانت لوحة زوينة بزاف واللي غادي نبقا محافض عليها.

الموهبة تقدر تبان بالصدفة، و وخا داكشي، الروعة ديال الطابلوات اللوالا د فاطنة كبوري ما فيهم نقاش، ومع مرور السنين، الموهبة ديال ديك المرا اللي غادي تّسمى من بعد "ذاكرة آسفي" غادي تزيد تتطور، الفنانة بدات كا تخدم فالسكات وبلا ما تبان، مواضيعها هي عبارة على مظاهر الفرحة والذاكرة ديال الأحياء الشعبية، الشي اللي غادي يزيد فالشهرة ديالها.

## الستيل ديال لوحاتها
حيت هي عصامية وما عمرها قرات على الفن، فاطنة كبوري كا ترسم بكل طلاقة وأريحية، اللوحات ديالها كا يطغى عليهم الألوان الساطعة اللي كا تعكس ذكريات طفولتها، والعيش ف البادية والثقافة الشعبية ف المغرب. اللوحات ديالها بسيطة، أصلية، الفهم ديالها ساهل. فلوحاتها كا نلقاو مواضيع شعبية بحال الطبيعة ديال البادية، اللباس الفلكلوري، قطيع الغنم، مشاهد ديال حياة البادية، العراسات، و عيالات كا ينسجو الزرابي، كا يطرزو، ؤلا كا يطيبو. كانت فاطنة كا تعطي أهمية كبيرة للحوايج الصغار، وللألوان اللي كا ترمز لشي حاجات، بحال:
* *قوقي*: الحب
* *زرق*: البحر
* *خضر*: الربيع والغابة اللي قريبة منها، واللي كانت هي الرية ديال المدينة بحالها بحال البحر
* *صفر*: الشمس
* *وردي*: الأزهار

## مصادر

تصنيف:زيادة 1924
تصنيف:ناس د أسفي
تصنيف:رسامة مغريبية
تصنيف:وفيات 2012
تصنيف:مقالات فيها مصدر و 3000 بايت
بعودية

تصغير|لفرق مابين لبعودية ''distance'' و لإزاحة ''displacement''
**لبعودية** ؤلا **لمسافة** (ب ) هوّا واحد لعبار كيحدد لفرق على واحد لمسار مابين جوج نقاطي ف لمكان، و لي كيتعبّر عليه ب واحد لعدد و عبرة ديال لبعودية بحال السنتيميتر، لميترو، ؤلا لكيلوميطر (متلا لبعودية بين مراكش و الرباط 287 كيلوميطر ف لجو). لموقابيل ديالو ف لعبار د الزمان هوّ *لمدة*.

لبعودية مفهوم كيتخدّم ف الصيونص، سيرتو ف لفيزيك، و تا ف لحياة ليومية. ف لفيزيك، لبعودية تقدر تعبّر على لمقدار د لمكان لي قطعاتو شي ڭسدة من نقطة ل نقطة خرة. كاينين جوج مفاهيم ف لماط و لفيزيك لي ماخاصش بنادم يخلط بيناتهوم، هوما لبعودية و لإزاحة. لبعودية هيّ واحد لمقدار لي عملياً تحرّكات فيه واحد لڭسدة (لي يقدر مايكونش نيشان ؤلا أقصر طريق بين جوج نقاطي)، و لإزاحة كاتعبّر على لمقدار و لإتجاه لفعلي باش تحرّكات لڭسدة، و كيتعبّر عليه ب ڤيكتور.

ف التخدام لعام د لبعودية ؤلا لمسافة، تقدر تّڭال ب واحد الشكل تقريبي ؤلا عملي، متلاً "لمكتابة جات جوج زناقي من هنا"، و تقدر تّستعمل تا بشكل مجازي بحال "ولّات بيناتنا مسافة". ف لماط، لمفهوم د لمسافة عندو تعريفات متجرّدين لي كيتبدّلو على حساب الضومين، بحال ف الطوپولوجيا، النضرية د لڭرافات، ؤلا لإحصاء و نضرية د لإحتمال.

## مصادر


تصنيف:مقدار ف لفيزيك
تصنيف:مقالات فيها مصدر و علاين 3000 بايت
محمد لمختار ولد باه

**محمد المختار ولد بّاه** (4 مارس 1924 - 22 يناير 2023) كان باحت و كاتب و مفكر و عالم مسلم و راجل ديال الدولة موريطاني. أصلو من جهة بوتلميت ف ولاية الترارزة لموريطانية. هو واحد من مؤسسين ديال الدولة الموريطانية لعصرية.

كان ضد الستيعمار لفرنساوي وكان وزير ف أول حكومة موريطانية قبل ليستيقلال ف 1957. تقلد بزاف د لمناصب الرسمية لمحلية و الدولية و عينو لماليك حسن التاني أول مدير د لإداعة لمغريبية ف 1960.

جاب دوكتورا ديالو من جامعة السوربون ف پاري و كتب عشرات لمؤلفات ف مجالات دراسات إسلامية و لوغاوية. دار طرجامة معاني لقرآن ل اللوغة لفرنساوية و هاد الطرجامة كانت من بين أكتر طرجامات لقرآن نتشاراً.

أسس و ترأس جامعة شنڭيط لعصرية ف موريطانيا و طوال حياتو كان كايتّعتابر داعية ل لوسطية و لإعتدال ضمن لعولاما د الدين لمعاصرين ليه.

## مصادر

تصنيف:زيادة 1924
تصنيف:وفيات 2023
تصنيف:موريطانيا
تصنيف:مقالات تدارو ب لمعاونة ديال شاط جي پي تي
تصنيف:مقالات فيها مصدر و 3000 بايت
تصنيف:ناس توفاو ف نواكشوط
لمغريب ف لألعاب لأولمپية

[تصغير|[هشام الݣروج|هشام لڭروج]]
شارك لمغريب ف ڭاع لألعاب لأولمپية د الصيف من 1960، من غير 1980 اللي قاطعها كاملة (هو و لبلدان اللي مع لميريكان)، و ديال 1976 اللي خرج منها بكري (مع لبلدان د إفريقيا اللي حتجّات ضد النضام لعنصري).

ربحو لمغاربة 24 ميدالية ف لألعاب لأولمپية، منها 7 د الدهب، 5 د لفضة، و 12 نحاسية. أكثر واحد ربح ميداليات فيهم هو هشام الݣروج، اللي دا تلاتة (جوج د الدهب و وحدة فضية).

## مصادر


تصنيف:مسابقات و بطولات د الرياضة
تصنيف:الرياضة ف لمغريب
بانجول

**بانجول**، رسميا **لمدينة د بانجول**، ولاّ **باتورست** (بدّلات السمية ف 1973) هي لعاصيمة ديال ݣامبيا و أكبر مدينة فيها. جات على جزيرة عندها نفس السمية، ف لبلاصة اللي تيدخل فيها لواد ديال ݣامبيا من لمحيط لأطلسي. تيسكنو فيها شويا كتر من 31.000 واحد، ويلا تجمعات مع النواحي ديالها، تيوصلو السكان ل 300.000 واحد.

بانجول فيها مطار دولي، اللي هو لوحيد ف ݣامبيا، و مرسى ديال لباطويات تيدوز منو كتر من 90% ديال لبيع و الشرا ما بين لبلاد و خارجها.

## مصادر


تصنيف:مدون د ݣامبيا
تصنيف:عواصم ديال بلدان
تصنيف:تأسيسات د 1816 ف إفريقيا
ماجال مغناطيسي

تصغير|خطوط '''مجال مغناطيسي''' حدا لميغناطيس
**لمجال لمغناطيسي** ولّا **جنان الميغناطيس** هو جنان تيكون فيه الجرّان بسباب واحد الكسدة تاع لمغناطيس ولّ بسباب سارح تاع الضّو تيتبدّل , و يمكن نشرحوها بطريقة بسيطة : هو لموضع لي ضاير بلمغناطيس و كيبان فيه الأثر ديالو فبعض لمواد. إذا حطيتي إبرة ديال فوق الما فجنان مغناطيسي، داك الجنان غادي يݣيّد الراس تاع ليبرة فشي جيهة من الجنان ولخطوط لمرسومة ف تيجاه لإبرة. لبوصلة تاهيّ كاتّحرّك ليبرة ديالها على حساب لمجال لمغناطيسي د لأرض.

كيمكنلنا نشوفو التنشار ديال الجنان لمغناطيسي فاش كنحطّو حديد مطحون على ورقة من فوق لمغناطيس, بحيث كيبان تيارات لي فإبرة كتجه من شمال ل جنوب, و تيارات لي لداخل كتجه من لجنوب ل شمال.
لفرتيتات لي كيتحركو فيهم شحنة كينتجو واحد لمجال مغناطيسي. وكتخلق شي فرتيتات، بحال لإلكترونات، جنانات ديال لمغناطيس معقدة ولكن معروفة بزاف، حيت كتعتمد على شحنة وسرعة و تسارع ديال هاد الفرتيتات.

## "H" و "B"
سمية ديال > كتخدم باش تشير لجوج انواع ديال جوج مجالات مختالفين، كيترمزو بـ “B” و "H".
وعندوم سميات وحدين اخرين فعوضوم، كيمتل “B” تدفق دمجال لمغناطيسي و “H” كيمتل كتافة د مجال لمغناطيسي.

## مصادر

تصنيف:لمغناطيسية
عبد الرحيم لهاروشي

**عبد الرحيم لهاروشي** (كازا، 31 يناير 1944 - 21 غشت 2011) كان سياسي ؤ طبيب ؤ ؤستاد جاميعي مغريبي. كان هو لوزير د صّحة ف لمغريب من 1992 ل 1995، و لوزير ديال التنمية لجتماعية و التضامن من 2004 ل 2006.

لهاروشي قرا الطب ف فرانسا، و كان التخصص ديالو هو لجراحة ديال الدراري الصغار. رجع للمغريب ف 1976 و خدم مدير ف بزاف د الصبيطارات، و ف لكلية ديال الطب و الصيدلة د الدار لبيضا.
## مصادر

تصنيف:زيادة 1944
تصنيف:ناس تزادو ف الدار البيضا
تصنيف:وفيات 2011
تصنيف:ناس توفاو ف الدار البيضا
تصنيف:طبا مغاربا
تصنيف:سياسي مغريبي
تصنيف:وزير مغريبي
تصنيف:ناس د الدار البيضا
تصنيف:سياسيين مغاربا د لقرن 21
عبد الله باها

**عبد الله باها** (تولد ف 1 يناير 1954 ف إيفران لأطلس الصغير، مات ف 7 دجنبر 2014 ف بوزنيقة) سياسي ؤ موهنديس مغريبي، كان داخل مع لحيزب د لعدالة ؤ تنمية. باها كان عضو ف مجلس نّواب د لمغريب، و كان وزير دولة من 2012 ل 2014، ف حوكومة بنكيران لولا. تخرّج من مدراسة لياڤ لحسن تاني.
## لموت ديالو
مات عبد الله باها نهار 7 دجنبر 2014 ف كسيدة ديال الطران. على حساب لمصادر، كان باها واقف فوق السكة و كيشوف لبلاصة اللي غرق فيها لبرلماني عبد الله الزايدي، ما فطنش باللي كان طران، حتا ضربو. من مورا التحقيق اللي دارت الدولة، واللي سولات فيه الناس اللي خدامين ف الطران، و دارت فيه تشريح ديال لجتة، كان لخلاصة ديالها هي باللي ما كانتش جريمة، و باللي كانت كسيدة. تا لحزب د لعدالة و التنمية تّافق مع هاد لخلاصة، و قالو باللي هدا "قدر من لأقدار ديال الله".
## مصادر

تصنيف:زيادة 1954
تصنيف:وفيات 2014
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:ناس تزادو ف إيفران لأطلس الصغير
تصنيف:مقالات فيها مصدر و علاين 3000 بايت
تصنيف:مهنديسين مغاربا
تصنيف:ناس د إيفران لأطلس الصغير
تصنيف:حيزب لعدالة ؤ تنمية (لمغريب)
تصنيف:عضو ف مجلس النواب (لمغريب)
نجوى كرم

**نجوى كرم** هي مومتيلة و موغنية لبنانية. نجوى كرم باعت أول ألبوم ديالها ف 1989، و ف لمجموع تباعو ليها كتر من 50 مليون نسخة ديال لألبومات لغنائية ديالها.

## مصادر


تصنيف:موغنية لبنانية
تصنيف:زيادة 1966
تصنيف:ناس حيين
معيز

**ياسين لإدريسي**، لمعروف بسميت **معيز**، ولاّ **ماعز** (بلحرف اللاتيني: **MA3IZ**)، هو مغني و كتاتبي د لكلمات مغريبي عندو بزاف د لأغاني اللي شافوها لملاين ف لمغريب. لأصل ديال السمية اللي واخد جايا من السمية د "معزة"، اللي كانو كيسمّيوها بيه صحابو باش يضحكو عليه ملّي كان صغير.
## لأغاني ديالو
معيز عندو بزاف د لأغاني لمعروفة، كتيرشي عند الشباب، منها:
* *دقات لقلب* (2021)
* *جروحي* (2022) - غنات رجاء بلمير كوڤر ديالها
* *دريل* (2022)
* سأل 2025
## مصادر

تصنيف:راپور مغريبي
حتيجاجات د مهسا أميني

**حتيجاجات د مهسا أميني** هوما مجموعة د لإحتيجاجات لي بداو ف 17 شتنبر 2022 ف إيران، بسباب لقتيلة د مهسا أميني، و لي باقين مستامرين تال دابا (أبريل 2023). مهسا أميني كانت بنت إيرانية شدّوها لبوليس د لأخلاق ف طهران، ب حجة بلي ماكانتش لابسة لحيجاب مزيان، و ماتت ف ضروف مشكوك فيها. على حساب شهود عيان، لبوليس ضربوها و ردخو ليها راسها، و ماتت موراها ف السبيطار.

لحتيجاجات بداو ف مدينتها لأصلية ساڭيز، و ف طهران، و نتاشرو من تماك ف مناطق خرين. و شاركو فيها بزاف د التلامد و الطلابا الجامعيين.

لحوكومة لإيرانية ستاجبات ل هاد لحتيجاجات ب لقمع و حبس لمتضاهرين، و بزاف منهوم ماتو ؤلا تّعتاقلو. شي وحدين من لمعتاقلين تّحكم عليهوم ب لإعدام. لكونيكسيون ل لأنتيرنيت ف إيران تاهيّا تّحبسات ؤلا ضعافت ف شي فترات، غالباً باش التصاور و لڤيديوات د لقمع مايخرجوش ل برا.

لمرشد لأعلى آية الله علي خامنائي ڭال بلي هادو ماشي لحتيجاجات، مي "حرب" دارتها مؤامرة برانية من بلدان معادية ل إيران.

على حساب لمونضامة اللاحوكومية حقوق لإنسان د إيران *Iran Human Rights*، ف 2022، 582 حكم ب لإعدام تنفّدو ف لمجموع ف إيران، لي كاتمتل زيادة ب 75% على 2021. التقرير ديالها كيڭول بلي السلطات لإيرانية كاتحاول ب هادشي باش تخلع لمتضاهرين.

بزاف د لحوكومات و لمونضامات ندّدو ب لإستيجابة لقمعية ديال السلطات د إيران.

## الضحايا
* مضاهرات: 1678 (تال اللخر د دجنبر 2022)
* قتلى: 522 واحد، منهوم 64 د لأطفال
* معتاقلين: 19262
* محكومين ب لإعدام: 110، منهوم 4 تنفّد فيهوم لحكم

## مصادر


تصنيف:2022 ف إيران
تصنيف:2023 ف إيران
تصنيف:مقالات فيها مصدر و 3000 بايت
أزمة د رياسة ف ڤينيزويلا

**لأزمة د الرياسة ف ڤينيزويلا** هيّ أزمة سياسية ف ڤينيزويلا لي بدات ف 2019 و سالات جزئياً ف لبدية د 2023، على لقيادة د لبلاد و شكون الرئيس الشرعي ديالها، مابين لأنصار ديال نيكولاس مادورو و خوان ڭوايضو.

ڤينيزويلا دخلات ف أزمة قتيصادية من 2015، لي على إترها 7 مليون د لڤينيزويليين خواو لبلاد.

لأزمة د الرياسة بدات من لإنتخابات كي طرات ف 20 ماي 2018، لي النتايج ديالها كانت متيرة للجدل. لبرلمان د ڤينيزويلا لي كانت أغلبيتو ف لمعارضة، رفض النتيجة، و عتابر بلي مادورو شافر لمنصب د الرياسة، و دار ڭوايضو رئيس مؤقت على حساب لبند 233 ديال الدستور. سيمانة موراها لمحكامة لعالية علنات بلي ڭوايضو هوّ لي شافر لمنصب، و بلي لبرلمان لڤينيزويلي "ماشي دستوري".

على لمستوى الدولي، 60 دولة عتارفو ب ڭوايضو، و 20 ب مادورو. ف 5 يناير 2023، لحوكومة د ڭوايضو نحلّات بشكل رسمي.

## مصادر


تصنيف:ڤينيزويلا
تصنيف:مطايفات د 2021
تصنيف:مطايفات د 2022
تصنيف:مطايفات د 2023
تصنيف:2019 ف ڤينيزويلا
تصنيف:2020 ف ڤينيزويلا
تصنيف:2021 ف ڤينيزويلا
تصنيف:2022 ف ڤينيزويلا
تصنيف:2023 ف ڤينيزويلا
سيڭنيتشر بانك

**سيڭنيتشر بانك** (ب ) كانت بانكة تيجارية ميريكانية السييج ديالها ف نيويورك، و كان عندها 40 فرع ف ولايات خرين د ميريكان. ف اللخر د 2022، كانو لممتلكات ديالها واصلة قيمتهوم ل 110 مليار دولار ميريكاني، زيادة على 88 مليار دولار ديال الضيپوات د لكليان.

ف 12 مارس 2023، يوماين مورما نهارت سيليكون ڤالي بانك، السلطات ديال نيويورك سدّات سيڭنتشر بانك بشكل رسمي. النهيار ديالها كيتّعتابر تالت أكبر نهيار ديال بانكة ف التاريخ د ميريكان. تّعرف من بعد بلي وزارة لعدل لميريكانية كانت ديجا بدات تحقيق ف لبانكة، بسباب شكوك بلي ماكانتش كاتدير بحت كافي ف لخلفية و لأنشطة ديال لكليان ديالها باش تلقى علامات ديال غسيل لفلوس.

## مصادر

تصنيف:شركة ميريكانية
سيليكون ڤالي بانك

**سيليكون ڤالي بانك** (ب ، مضموصة ب **SVB**) كانت بانكة تيجارية فيديرالية ميريكانية السييج ديالها ف سانطا كلارا، كاليفورنيا. و كانو عندها فروع خرين ف كاليفورنيا و ماساشوسيتس. لبانكة كانت فيليير رئيسية ديال لڭروپ د لفينونص إس ڤي بي .

السرابس ديال هاد لبانكة كانو موجّهين سيرتو ل السيكتور ديال الطينكولوجيا، و داكشي علاش ولّات أكبر وحدة من مجموع الضيپوات د لكليان ف سيليكون ڤالي، و لبانكة لمفضلة عند نص الشركات السطارتاپ فيها. ف 10 مارس 2023، سيليكون ڤالي بانك نهارت و صادرات السلطات د كاليفورنيا لممتلكات ديالها. هاد النهيار كان بسباب سوء التدبير د لمجلس لإداري ديالها.

## مصادر

## شوف تا
* سيڭنيتشر بانك

تصنيف:شركة ميريكانية
لمحكامة الجنائية الدولية

**لمحكامة الجنائية الدولية** (ب ، مضموصة ب **ICC**) مونضامة دولية و محكامة دولية، جات ف لاهاي ف هولاندا. هيّ لمحكامة الدايمة لوحيدة لي عندها لحق لقانوني باش تحاكم أفراد على جرائم دولية بحال لإبادة، الجرائم ضد لإنسانية، الجرائم د لحرب، و الجرائم د لعدوان. هاد لمحكامة مستاقلة على لمحكامة د لعدل الدولية لي كاتّعتابر طرف من لأمم لمتحدة، و كاتسمع ل لخلافات بين لبلدان.

## مصادر


تصنيف:منضمات دولية
تصنيف:قانون
تصنيف:تأسيسات د 2002 ف هولاندا
يو بي إس

**يو بي إس ڭروپ إي دجي** () بانكة ستيتمارية متعددة الجنسيات و شركة ديال السرابس د لفينونص. السييج ديالها كاين ف جوج مدون سويسرية هوما بازل و زيوريخ. عندها فروع ف أهم لمراكز ديال لفينوص ف لعالم ب عتيبارها أكبر مؤسسة بنكية سويسرية و أكبر بانكة پريڤي ف لعالم. لكونطرات بين لكليان و يو بي إس كيكونو عادةً سريين، و كيضمنو التقة لمتبادلة.

لبانكة تأسسات ف 1862 ب سميت *بنك لوحدة السويسري Union Bank of Switzerland*.

لممتلكات لي كاتجيريهوم هاد لبانكة واصلة قيمتهوم ل 3.2 تريليون دولار.

## مصادر


تصنيف:شركة سويسرية
كريدي سويس

**كريدي سويس ڭروپ إي دجي** () بانكة ستيتمارية عالمية ديال السرابس د لفينونص، تأسسات ف سويسرا، و لمقر ديالها كاين ف زيوريخ. كريدي سويس معروفة ب السرية د لكونطرات ديالها معا لكليان، باش تضمن التقة لمتبادلة.

ف اللخر د 2022 كانت كاتجيري پورطفوليو قيمتو 1,3 تريليون دولار ميريكاني.

ف 15 مارس 2023، لأسهم ديال كريدي سويس طاحت قيمتهوم ف لبورصة ب 25%. ف 19 مارس، لبانكة الستيتمارية يو بي إس وافقات باش تشري كريدي سويس ب 3,25 مليار دولار باش تعتقها من لإفلاس.

## مصادر


تصنيف:شركة سويسرية
تصنيف:تأسيسات د 1856 ف سويسرا
مولوخ

**مولوخ** ؤلا **موليخ** ؤلا **موليك** (ب  ؤلا ، ب ، ب ) رب كنعاني و مفهوم ف اللاهوت ليهودي و لمسيحي لي مرتابط ب التضحية ب الدراري الصغار. هاد لمصطلح كيبان بزاف ف التاناخ، لي هوّا كتاب مقدس عند ليهود. التوارخيا باقين مامتافقينش واش مولوخ كان فعليا رب كنعاني ؤلا ممارسة مرتابطة ب طقوس وتنية ديال لقربان للأرباب د لكنعانيين.

من لقرون لوسطانية ف ؤروپا، كان كيتم تجسيد مولوخ كا تمتال ب راس عجل و يدين ممدودين للفوق، محطوط فوق عافية فين كيتّرما لقربان. هاد التجسيد جاي من دمج ديال لوصف ديالو ف لكتوبا د ليهود و النصارى، و من كتابات قديمة د لكنعانيين، زيادة على لأسطورة ليونانية ديال لمينوطور.

ف لأداب و السينيما لغربيين، تخدّم مولوخ بشكل رمزي باش يدل على واحد لقوة لي كاتطلب التضحية باش يقدر لواحد ياخد منها شي فايدة شخصية ف لموقابيل.

## لأصل د لكلمة
كلمة "مولوخ" جات غالباً من الجدر mlk ف اللوغة لبونيقية، لي كاتعني سيد، ؤلا ماليك.

## مولوخ ف لفن
### لأداب
* 1667: قصيدة الجنة لمفقودة ديالت دجون ميلطون
* 1862: رواية صالامبو ديال ڭوسطاڤ فلوبير
* 1936: رواية لحرب ضد السمندل ديال لخيال لعلمي، د لكاتب التشيكي كاريل تشاپيك
* 1955: قصيدة غوتة *Howl*، ديالت لأديب لميريكاني ألن ڭينسبيرڭ
* 2014: مقال تأمولات ف مولوخ، لي حلل فيه لپسيكياطر لميريكاني سكوط أليكساندر التاريخ و التطور لمستقبلي ديال لحضارة لبشرية تحت ضو ديال مفهوم مولوخ كا رمز ديال واحد لپروصي تاريخي و جتيماعي و مؤسساتي ماكيتجسد ف تا شي كيان محدد، ولاكين كيأدي ب واحد السيستيم (متلاً مجتمع ؤلا لحضارة كاملة) للهاوية، يلا غلبات فيه لمصلحة لفردية و ماكانتش تعاون ؤلا تنسيق مابين لأفراد.

### أفلام
* 1927: ميطروپوليس: فيلم ألماني د لخيال لعلمي من إخراج فريتس لانڭ

## مصادر

تصنيف:رب د الشر
تصنيف:عجولا ف لأساطير
تصنيف:مقالات فيها مصدر و 3000 بايت
محمد أوزين

**محمد أوزين** (بالشلحة: **ⵎⵓⵃⵎⴷ ⵓⵣⵣⵉⵏ**، تولد نهار 5 يناير 1969 ف حد واد إفران) سياسي وأستاد جامعي مغريبي، داخل مع لحزب د لحركة الشعبية. أوزين كان وزير ديال الشباب والرياضة من 2012 ل 2015، و عفاه لماليك محمد السادس من مورا "لفضيحة د لكرّاطة".

من 2021 هو النائب الرابع د الرئيس د مجلس نّواب د لمغريب.

## قرايتو
تخرّج محمد أوزين من جامعة محمد الخامس ف الرباط، ف تخصص اللسانيات و التواصل، و حصل على شهادة الدوكتورا ف مجال التواصل و التنمية. بعدما تخرّج، خدم أستاذ جامعي ف مجموعة ديال المؤسسات العليا، و ساهم ف الأبحاث المتعلقة ب الإعلام و السياسات الثقافية.

## لكاريير السياسية
بدا أوزين لكاريير السياسية ديالو داخل الحركة الشعبية، و تدرّج ف المسؤوليات حتى تولّى منصب الكاتب العام ديال الشباب الحركي. فـ 2012، تعيّن وزير د الشباب و الرياضة ضمن حكومة عبد الإله بنكيران اللولة، و بقى ف هاد المنصب حتى ل دجنبر 2014 منين وقع الجدل على الحالة لخايبة ديال موركاب الأمير مولاي عبد الله فاش كانت كاس لعالم د لأندية، شي لي تسبب ف لإقالة ديالو رسميًا.

بعد خروجو من الحكومة، ستامر أوزين ف النشاط السياسي، و ترشّح فـ إنتخابات 2021 البرلمانية، و ربح مقعد نايب برلماني على دائرة إفران، و من بعد تعيّن النائب لخامس و موراها الرابع ديال رئيس مجلس النواب المغربي.

### لأنشطة لحزبية ديالو
كايتعتابر أوزين واحد من أبرز الوجوه الشابة داخل حزب الحركة الشعبية، و ساهم ف إعادة تنظيم الحزب و تقوية حضورو ف البرلمان، خصوصًا بعما تراجعات الشعبية ديالو ف شي مناطق القروية.

## الحياة الشخصية
محمد أوزين متزوج و عندو ولاد. كايهضر اللغة الأمازيغية، لعربية و لفرانساوية مزيان.

## مصادر

تصنيف:زيادة 1969
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:ناس حيين
تصنيف:ناس قراو ف جاميعة محمد لخاميس
تصنيف:ناس د أزرو
ماريا لڤوڤا بيلوڤا

**ماريا أليكسييڤنا لڤوڤا بيلوڤا** (مزيودة ف 25 أكتوبر 1984) سياسية روسية لي شادة لمنصب د كوميسيونيرة رئاسية ل حقوق لأطفال من 2021.

ف 17 مارس لمحكامة الجنائية الدولية صدرات مدكرة د لقبض عليها و على ڤلاديمير پوتين، ب تهمة خطف لأطفال ف ؤكرانيا.

## مصادر

تصنيف:زيادة 1984
تصنيف:سياسية روسية
تصنيف:ناس حيين
لامين يامال

**لامين يامال نصراوي يبانا**، تولد ف 13 يوليوز 2007 ف إسپلوڭاس دي يوبريڭاط، هو كوايري صبليوني من أصل مغريبي و غيني ستوائي كيلعب معا لفرقة د إف سي برصلونة. كيلعب بالرجل ليسرية.

## حياتو
تولد يامال ف مدينة إسپلوڭاس دي يوبريڭاط ف صبانيا, باه مغريبي و مو من غينيا ستيوائية، كبر ف ماطارو و موراها عاش ف ڭرانويرس. دوز يامال صغر ديالو ف برصلونة.

## لكاريير معا لفراقي
وصل لامين يامال ل أكاديمية لاماسيا ف لعمر د سبع سنين، من لفرقة صغيرة د سي إف لا طوريطا. ماحدو كان كيطلع ف لأكاديمية د لاماسيا، بدا دغيا كيبان بلي راه واحد من لعابا لي عندهم موستقبال.

ف لوقت لي تعيط عليه باش يلعب معا لبارصا د قل من 19 لعام - لي ديجا كبر من لعمر ديالو - ف لموسم 2022–23، ختارو تشاڤي باش يتدرب معا لفرقة لولة معا لعّاب أخور ف لّول د شتنبر 2022. واخا مازال ماسناش أول كونطرة حتيرافية ليه معا لفرقة، كيبان بلي هو واحد من دراري د لأكاديمية لي عجبهم لمودريب. دار لبدية ديالو معا لفرقة لولة ف 29 أبريل 2023، بلاصت ڭافي ف دّقيقة 83 ف رباح 4-0 ضد ريال بيتيس ف ليڭا، شي لي خلاه يولي أصغر لعاب كيبان معا لفرقة لولة د برصلونة ف لعمر د 15 لعام، 9 شهور، ؤ 16 ليوم.

لعب يامال أول ماتش رسمي ف 20 غشت 2023 ف رباح 2–0 على قادس ف تيران لؤلامپي لويس كومپانيس، شي لي خلاه يولي أصغر لعاب أساسي معا لبارصا ف ليڭا ب عمر 16 لعام ؤ 38 نهار.

## لكاريير دولية
لامين يامال كيلعب معا لمونتخاب د صبانيا. ف 2021، لعب 4 د لماتشات ؤ ماركا بيت واحد معا لمونتخاب د قل من 16 لعام.

ف 2022، لعب معا لمونتخاب د قل من 15 لعام، فين أكد بلي راه هداف مزيان.

ف 2023، متل حتا لمونتخاب صبليوني قل من 17 لعام ف بوطولة ؤروپا لي وصلو فيها ل دومي فينال ؤ تأهلو ل كاس لعالم. ماركا يامال ف لبوطولة ربعة د لبيوتا ف خمسة د لماتشات.

## طاريقة د لعب
هو مهاجم كيلعب ب رجل ليسرية عندو قدرات مزيانين ف دريبل، لپاص ؤ تهديف، وهو قادر باش يلعب أباسونطر ولا ميليو مهاجم ولا حتا جناح، ف لغالب ف لجيهة ليمنية.

ب فضل تيكنيك لي عندو، تقارن ب نجم لارجونتيني ليونيل ميسي، كيما بزاف د لعابا ف لاماسيا قبل منو، ؤ حتا ب نجم د برصلونة جديد أنسو فاتي.

## جوايز

### جوايز فردية
* هداف د تورنوا دولي د ألڭارفي 2023 (3 د لبيوتا)
* هداف د بوطولة ؤروپا قل من 17 لعام 2023 (4 د لبيوتا)
* ف تشكيلة د أحسن لعابا ف بوطولة ؤروپا قل من 17 لعام 2023 (يويفا)
* ف تشكيلة د أحسن لعابا د ؤروپا قل من 20 لعام 2023 (تيحاد دولي د تاريخ وإحصاءات د كورة)
* أحسن لعاب د شّهر قل من 23 عام ف ليڭا (غشت 2023)
* أحسن بيت د شّهر ف ليڭا (مارس 2024)
* أحسن لعاب د لموسم قل من 23 عام ف ليڭا (2023–24)

## مصادر

تصنيف:ناس حيين
تصنيف:زيادة 2007
تصنيف:كوايري صبليوني
تصنيف:مقالات فيها مصدر و 3000 بايت
تصنيف:رياضيين صبليونيين من أصل مغريبي
تصنيف:صبليونيين من أصل مغريبي
تصنيف:رياضيين من أصل مغريبي
600

**600** هوّا عام ف تّقويم لݣريݣوري بدا نهار لاربع ؤ سالا نهار لاربع. هوّا لعام نمرة 600 ف لإيرا لعامة ؤ لفترة د بعد لميلاد، نمرة 100 (لعام اللخر) ف لقرن 6، ؤ نمرة 1 ف لعقد ديال عوام 600.

600 كيوافق 23 ق.هـ-22 ق.هـ ف تّقويم لهيجري ؤ 1550 ف تّقويم لأمازيغي ؤ 10600 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
621

**621** هوّا عام ف تّقويم لڭريڭوري بدا نهار التنين ؤ سالا نهار التنين. هوّا لعام نمرة 621 ف لإيرا لعامة ؤ لفترة د بعد لميلاد، نمرة 21 ف لقرن 7، ؤ نمرة 2 ف لعقد ديال عوام 620.

621 كيوافق 1 ق.هـ-0 ق.هـ ف تّقويم لهيجري ؤ 1571 ف تّقويم لأمازيغي ؤ 10621 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1001

**1001** هوّا عام ف تّقويم لݣريݣوري بدا نهار لخميس ؤ سالا نهار لخميس. هوّا لعام نمرة 1001 ف لإيرا لعامة ؤ لفترة د بعد لميلاد، نمرة 1 ف لقرن 11، ؤ نمرة 2 ف لعقد ديال عوام 1000.

1001 كيوافق 391-392 ف تّقويم لهيجري ؤ 1951 ف تّقويم لأمازيغي ؤ 11001 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1126

**1126** هوّا عام ف تّقويم لڭريڭوري بدا نهار الجمعة ؤ سالا نهار الجمعة. هوّا لعام نمرة 1126 ف لإيرا لعامة ؤ لفترة د بعد لميلاد، نمرة 26 ف لقرن 12، ؤ نمرة 7 ف لعقد ديال عوام 1120.

1126 كيوافق 519-520 ف تّقويم لهيجري ؤ 2076 ف تّقويم لأمازيغي ؤ 11126 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
5 (عام)

**5** هوّا عام ف تّقويم لݣريݣوري بدا نهار السبت ؤ سالا نهار السبت. هوّا لعام نمرة 5 ف لإيرا لعامة ؤ لفترة د بعد لميلاد، نمرة 5 ف لقرن 1، ؤ نمرة 5 ف لعقد ديال عوام 0.

5 كيوافق 636 ق.هـ-635 ق.هـ ف تّقويم لهيجري ؤ 955 ف تّقويم لأمازيغي ؤ 10005 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
1248

**1248** هوّا عام مكبس ف تّقويم لڭريڭوري بدا نهار لاربع ؤ سالا نهار لخميس. هوّا لعام نمرة 1248 ف لإيرا لعامة ؤ لفترة د بعد لميلاد، نمرة 48 ف لقرن 13، ؤ نمرة 9 ف لعقد ديال عوام 1240.

1248 كيوافق 645-646 ف تّقويم لهيجري ؤ 2198 ف تّقويم لأمازيغي ؤ 11248 ف تّقويم لهولوسيني.

## مصادر


تصنيف:عوام د تقويم لميلادي
تصنيف:مقالات زادهوم داريجابوت
428 قبل لميلاد

**428 قبل لميلاد** هوّا عام ف تّقويم ليولياني ف لفترة د قبل لميلاد. هوّا لعام نمرة -327 ف لقرن 1 قبل لميلاد، ؤ نمرة 2 ف لعقد ديال عوام 420 قبل لميلاد.

428 قبل لميلاد كيوافق 523 ف تّقويم لأمازيغي، ؤ 326 ف تّقويم رّوماني، ؤ 9573 ف تّقويم لهولوسيني.

## مصادر




تصنيف:عوام د تقويم لميلادي
تصنيف:مقالات زادهوم داريجابوت
كوبيرنيتيس

**كوبيرنيتيس** (ب ، مضموصة ب **K8s**) سيستيم ديال تنسيق لكونطونيرات على ود تطميت نشير برامج الصوفتوير، تحجيمها و التدبير ديالها (ؤركيسطراج *orchestrization* ديال لموارد). هاد السيستيم ف لأصل طوراتو ڭووڭل ف 2014، و دابا كاتسيرو مؤسسة التحوسيب ف لكلاود لأصلي لي تابعة ل مؤسسة لينوكس.

كلمة كوبيرنيتيس جات من ليونانية  و كاتعني "لي شاد الدفة" (ديال باطو) ؤلا "پيلوط".

لي طورو هاد السيستيم هوما دجو بيدا، بريندان بورنز، كريڭ ماكلاكي، لي من بعد نضمّو ليهوم أنجينيورات د ڭووڭل منهوم براين ڭرانت و تيم هوكين. كوبيرنيتيس تأتر بزاف ف لقلدة ديالو ب پورجي أخور د ڭووڭل سميتو *بورڭ*، حيت أهم لي خدمو عليه كانو خدمو على بورڭ. عكس هاد اللخر لي مصاوب ب اللونڭاج سي++، كوبيرنيتيس مصاوب ب ڭو.

الرمز ديالو لي فيه دفة د باطو ب سبعة د الريوسا جات من السمية لأصلية د لپروجي لي كانت "پروجي 7"، و تسمات على شخصية ديال مسلسل سطار تريك د لخيال لعلمي سيڤن ؤف ناين (حرفياً *سبعة من تسعود*).

لڤيرسيون لحالية د كوبيرنيتيس هيّ 1.27 لي خرجات ف 11 أبريل 2023.

## مصادر

## مزاود
* 
* 

تصنيف:2014 ف الصوفتوير
تصنيف:مشاريع د مؤسسة لينوكس
تصنيف:لكلاود
إدڭار دي ڤال

**إدڭار أليكسيي روبرت فون ڤال** (23 غشت 1867 - 9 مارس 1948) كان أستاد د لماط و لفيزيك و لانڭويست ألماني أصلو من لبلطيق. دي ڤال معروف بزاف حيت ختارع اللوغة الصطيناعية إنتيرلينڭوي.

## حياتو
دي ڤال تزاد ف لبلاصة فين كاينة دابا ؤكرانيا، تحت السيطرة ديال لإمبراطورية الروسية، و كبر ف طالين ف إسطونيا و ف سان پيطيرسبورڭ ف روسيا.

قرا ف جامعة سان پيطيرسبورڭ، و دوّز السربيس لعسكاري ف الجيش لإمبراطوري الروسي. موراها ولّا أستاد ف مدينة طالين. مابين 1939 و 1941، ف لوقت ديال لحرب لعالمية الجاوجة أغلبية د لألمان لبلطيقيين هاجرو، ولاكين دي ڤال قرر باش يبقى. ملي حتلو النازيين إسطونيا، شدوه و حطوه ف سبيطار د لحمّاق حيت ڭالو بلي كان كيعاني من لخرف، و تماك فين بقى تا مات ف 1948.

## مصادر

تصنيف:زيادة 1867
تصنيف:وفيات 1948
تصنيف:عالم د لوغات
تصنيف:إينطرلينݣوي
مطلوع

تصغير
تصغير
**لمطلوع** هو نوع من نواع لخبز لوطني ف دزاير، و مشهور ف لمغريب و تونس و تيتميز باللب لكثير ديالو و المغذي و يمكن يتكال مع شوية ديال لحليب باش يكون غدا و عشا للفقرا و لأغنيا. و تتكون عجينة لمطلوع من سميدة، خميرة لخبز، لملحا، لما و تيتزاد بشوية بشوية مع لعجين و من بعد تتقسم لطراف و تتكور لعجينة كلا وحدا بوحدها و تتبسط باش تعطينا دائرة بإرتفاع 1 سم و تاتخلا حتا تخمر و تاطيب على طاجين.وهو ماتاتخواش طبلا لمغربيا تقليدية ف لفطور منو فراه تايتكال مع زيت و لا تادوزو مع شي حاجا و حتا ف دزاير و تونس.

## لمعلومات لغدائية
كلا 350ڭ فيه لمعلومات تالية:
* سعرات لحرارية: 596
* دهون:3ڭ
* لكوليسترول:3
* لكاربوهيدرات:122
* لپروتينات:18
لمطلوع على طريقة سطايفية: لمقادير: سميد، خميرة، ملحة، لما، تانخلطو سميدة و لما و تانزيدو لحليب فبلاصة لما و لملحا و تانزيدو لخميرة و تانعجنو حتى تخرج لينا عجينة طرية و تانقسمو لعجينة لدواور و تانشكلوها على شكل دواور وتانخليوها تخمر و تانطيبوها فطاجين تاع لمطلوع.
لمطلوع عامر:
* 3لكيلات تاع دڭيڭ.
* معيلقة خميرة لخبز.
* 2معالق د لملحا.
* معيلقة سانوج.
* ما د لعجينة.
* 3 معالق تاع زيت.
* 5 حبات لبصلا.
* 2 ريوسا تاع ثوما.
* 2 معالق تاع ماطيشة كبار.
* 2 حبات تاع لفلفلا.
* معيلقة صغيرة تاع لفلفلا باردا.
* زيت.
تانحطو دڭيڭ و تانزيدو ليه لخميرة و لملحا و سانوج و تانعجنوه ف لما دافي و تاندلكوه و تانخليوه نص ساعة و لا ساعة، وتانقشرو لبصلة و ثوما و تانقسموهم مربعات و تانزيدو عليه لفلفلا و تايكون مقسوم دواور، و تانزيدو ماطيشة مصبرة و لهريسة و معيلقة لفلفلا باردة و زيتو نخليوها تقلا، و تاتخمر و تانزيدو عليها زيت و تاندلكوها و نقسموها دواور، تانحلو لقرصة لولا وتانحطو فوقها صوص و لعجينة تانية و تانوركو عليها من جناب، وتانحطوها فوق طاجين.
## مصادر

تصنيف:كوزينة د لمغريب
تصنيف:كوزينة د جزاير
تصنيف:كوزينة د تونس
تصنيف:كوزينة عربية
1.000.000.000

**1.000.000.000** ؤلا **مليار** (ب ) عدد طبيعي جا مور 999.999.999 و قبل من 1.000.000.001. ف لماط، مليار كيتّكتب شي مرات بشكل مختاصر **<math>1\times10^9</math>**. لمزيودة لميترية ݣيݣا- ؤلا جيݣا كاتدل على شي عبرة مضروبة ف مليار (متلا 1 ݣيݣاميتر كاتساوي مليار ميترو).

مليار جات من لفرانساوية، ولاكين ف النݣليزية مليار كيتسمّى *بليون*، و ف لمشرق بزاف كيخدّمو هاد لكلمة. ف بعض اللوغات، *بليون* كاتعني 1000 مليار (تريليون).

## لقياسات و لعبارات
[تصغير|مقارنة ب الشوفان د [قد|لأحجام ديال لقوى د 10 من زيرو ل 9]]
### الزمان

* مليار تانية كاتساوي تقريبا 31 عام، 8 شهور و 8 يام، ؤلا ب التحديد 11.574 يوم و ساعة و 46 دقيقة و 40 تانية.
* هادي مليار دقيقة تقريباً كانت لإمبراطورية الرومانية ف لأوج ديالها، و لمسيحية يلّاه عاد بانت.
* هادي مليار ساعة كان بنادم عايش ف لعصر د لحجر، ؤلا ب التحديد لعصر د لحجر لقديم لوسطاني.
* هادي مليار نهار كان ؤسطرالوپيتيكوس، واحد لكائن من لݣنس د لقرودا عندو قرابة معا بنادم، كيعيش ف الساڤانا د إفريقيا.
* هادي مليار شهر كانو الديناصورات كيعيشو ف لأرض.
* هادي مليار عام بانو أول كائنات ؤكاريوطية مولات خلايا متعددة *multicellular eukaryote* ف لأرض.
* هادي مليار عقد بانو أول مجرات ف لكون.
* لعولاما كيعتاقدو دابا بلي لكون عمرو 13,8 مليار عام.

### لمسافة

* مليار ميترو (ؤلا ݣيݣاميترو) كاتساوي تقريباً 3 د لمرات لبعودية د لقمر من لأرض.
* مليار كيلوميتر كاتساوي تقريبا 6 د لمرات لبعودية د الشمش من لأرض.

## مصادر

تصنيف:نماري
تصنيف:مقالات فيها مصدر و 3000 بايت
تصنيف:أعداد صحيحة
موركاب لبرنوصي

**موركاب** ؤلا **تيران لبرنوصي** تيران متعدد لإستعمال كاين ف حي لبرنوصي ف الدارلبيضا، مخدّم سيرتو ف لماتشات د كورة، و كيهز 10.000 متفرج.

هاد التيران هوّ لمقر ديال فرقة الرشاد لبرنوصي.

## مصادر

تصنيف:الدار البيضا
تصنيف:تيرانات د كورة ف لمغريب
معركة إسلي

**معركة إسلي** هي معركة ناضت ف واد إسلي لقريب ل وجدة بين عسكر لمغريب و فرنسا ف 14 غشت 1844 ب سباب لمعاونة د سلطان لمغريب لمولى عبد رحمان للمقاومة تاع دزاير ضد فرنسا لي كايتزعمها الأمير عبد القادر الجزائري، الشي لي خلى الفرنسيين يهاجمو لمغريب و يضربو ميناء طنجة لي مات فيه أكثر من 155 ميت و تضرب تا ميناء تطوان و ميناء أصيلة. سالات لمعركة بربيح ديال الفرنسيين، و فرضو شروط قاسحة على لمغريب لي هيا تدي فرنسا شي أراضي مغربية عقاب ليه، و فرضات فرنسا غرامة مالية على لمغاربة و منعاتهوم باش يقدمو الدعم ل دزاير.

تتسمى هاذ لإتفاقية معاهدة للا مغنية تسينات ف 1845 و بينات هاذ لمعركة ضعف تاع لمخزن لمغربي ف ديك لوقيتا. و من هاد شروط:

شرط لول: تخلي لحدود مسدودة بين لمغريب و دزاير كيما كانت بين سلاطين لعثمانيين و سلاطين لمغريب لفايتين

شرط2: عينو جوج عساسة على الحدود، واحد فالغرب د لخط ديال لمغريب، او لاخر فالشرق.

## لخلفية
من بعد حادثة لفرفارة لي بسبابها حتلات فرنسا دزاير عام 1830، بدات المقاومة ديال دزايريين ب لقيادة تاع الأمير عبد القادر. المغريب ف هاذ لوقيتا كان تيدعم دزايريين و الأمير عبد القادر ملي تغلب ضد فرنسا، نساحب للأراضي د لمغريب، و بالتالي قرر الجيش الفرنسي يتبعو و يفوت لحدود تاع دزاير للمغريب، فديك لوقيتا قرر سلطان لمغربي أبو الفضل عبد الرحمن بن هشام يصيفط ولدو باش يتلاقا معا لعسكر ديال فرنسا بجيش لعدد ديالو 25000 مقاتل على لأكثر.

## المعركة
مشا ولد السلطان و لخليفة سيدي محمد باش يتلاقا مع القوات ديال فرنسا، لكن كان جيش تقليدي بلا تنظيم و بلا سلاح بلا مدفعية وبلا فرقة د المشاة، و لقوات الأساسية ديالو قتاصرات على الفرسان. و عتامدات على السربات لي تشكلو من مقاتلين ماتايفوتش عدد سربة لوحدة 30 عسكري.

خسر الجيش المغربي دغيا و تسحق ب لمدفعية دفرنسا. و سبب لول تاع لخسارة هو الجهل المطلق للتفوق د العسكر ديال فرنسا، و اعتماد الجيش المغريبي على قوات تقليدية.

## نتائج
مباشرة:
* خدا لعسكر الفرنسي 11 لمدفع، و 18 راية.
* وصلات خسائر الجيش المغريبي 800 ميت.
* تخربات بزاف تاع المدن المغربية منها طنجة.
ماشي مباشرة:

هاد المعركة كانت بداية تغلغل النفوذ الأجنبي ف لمغريب و تزادت لأطماع ديال أوروپا ف لمغريب.

## مصادر

تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:1844 ف فرانسا
تصنيف:1844 ف لمغريب
تصنيف:لقرن 19 ف إفريقيا
سنوات لقرطاس و الجمر

[وصلة=https://ar.wikipedia.org/wiki/%D9%85%D9%84%D9%81:Hassan_of_Morocco_1978.jpg|تصغير|255x255بك|ا<nowiki/>[لحسن التاني|لحسن الثاني ف عام 1978.]]

**سنوات الجمر** ؤلا **سنوات لقرطاس و الجمر** (ب ) ولّا **سنوات اللدون** (), هو مصطلح لي متداول ما بين الفرق السياسية و الصحفية لي مستقلة ومتعارضة فالمملكة لمغربية, و كيعنيو بيه لفترة لي كانت ما بين الستينات و التمانينات حتى للبداية ديال تسعينات من لقرن لعشرين. ديك الحقبة التاريخية, عرفات بزاف ديال لإنتهاكات د النظام المغربي فداك لوقت، حيت كانت كتخفي و تعتاقل و تعدب لمعارضين للنظام بلا محاكمة, و كانت نتيجة ديل عدة إنقلابات لي تعرفات بيها ديك لفترة, و من بين لإنقلابات لي معروفين كاين إنقلاب الصخيرات لي كان إنقلاب عسكاري هجمو فيه على لقصر د الملك الراحل الحسن الثاني, و كاين إنقلاب أوفقير, و ف جيهة خرى دفع المجتمع المدني الثمن غالي ف الأرواح و التنمية, و خلات تأتيرات على البنية الداخلية ديال المجتمع من الناحية السياسية و لإقتصادية و التنموية.

من بعد ما خدا الملك محمد السادس الحكم ف المملكة, طرد وزير الداخلية دريس لبصري لي كان الراجل التاني ف الدولة و كان معروف بزاف ف سنوات لقرطاس, كيف ما فتح الملك محمد السادس بحث ف لقضايا و سد ݣاع الصفحات لي كانت ف الماضي لكحل، و أسس هيئة لإنصاف و المصالحة.

## مصادر

تصنيف:لقرن 20 ف لمغريب
تصنيف:لعوام د الرصاص ف لمغريب
تصنيف:مقالات فيها مصدر و 3000 بايت
شباكية

تصغير|حلوى الشباكية
**الشباكية** هي حلوى مغربية معروفة فرمضان لي كتوجد فكل بيت و أكلة أساسية فشهر رمضان، و غالبا ما كاتكال مع أتاي و الحريرة. و كتعتبر الشباكية من الحلويات لمعروفة و القديمة ف الطبخ المغربي. و أيضا كتشبه لحلوة الزلابية لي معروفة فالمشرق و المغرب.

الشباكية كتكون مغطية بالعسل و الجلجلان.

## مصادر

تصنيف:كوزينة د لمغريب
تصنيف:كوزينة عربية
تصنيف:كوزينة د جزاير
السيدا ف المغريب

تصغير
المغرب تايتصنف واحد من أفضل البلدان ف منطقة شمال إفريقيا و الشرق الأوسط ف التعامل مع وباء الإيدز ولي كيتسمى السيدا، هاد التصنيف تايتبنى على حساب القدرة البحثية والأنظمة دالمراقبة و الإستجابات الشاملة المدعومة بالأدلة.

## نظرة عامة
عام 2009 كان فالمغرب تقريبا 26.000 مراض بڤيروس نقص المناعة البشرية. بين عام 2009 و 2010. أسباب الإصابة فالمغرب كاتختالف بين: الخدامات د الجنس (FSWs). الرجال لي كيمارسو الجنس مع رجال (MSM)، لي كيديرو المخدرات ب ليبرة (IDUs). كتشكل العلاقات الجنسية بين المغايرين (Heterosexual) غي 7٪ من الإصابات بڤيروس نقص المناعة البشرية (HIV). كيبان بلي المعرفة بڤيروس نقص المناعة البشرية / الإيدز مرتفعة تال واحد لحد مقارنة بمجموع السكان.

## مصادر

تصنيف:صحة ف لمغريب
شمال إفريقيا و الشرق لأوسط

وصلة=https://en.wikipedia.org/wiki/File:MENA_or_WANA_according_to_various_definitions.svg|تصغير|شحال غالبا هاد الدول/مناطق كيتعتابرو MENA/WANA ف التعريفات:
**شمال إفريقيا و الشرق لأوسط** (ب ، ب إختصار **MENA**، نطق *مينا*) كتشير ل مجموعة من البلدان لي جاية من جهة منطقة شمال إفريقيا و الشرق الأوسط. معروفة أيضا بهاد السميات **WANA** ،**SWANA** ولا **NAWA**، فين كيشير بلاصة الشرق الأوسط على أنه غرب آسيا (ولا بحال "جنوب غرب آسيا" ف حالة "SWANA") و هي طريقة للإشارة ل منطقة جغرافية بلاصت من لمصطلح السياسي.

بحال معرف إقليمي، غالبًا كتستخدم منطقة شمال إفريقيا و الشرق الأوسط (MENA) ف الأوساط الأكاديمية والتخطيط العسكري والإغاثة ف حالات الكوارث والتخطيط الإعلامي (بحال منطقة بث) و كتابة الأعمال.

## قائمة لبلدان

### على حساب تعريف البنك الدولي

## مصادر

تصنيف:شمال إفريقيا
تصنيف:الشرق لأوسط
تصنيف:مقالات فيها مصدر و 3000 بايت
تصنيف:لبلدان لهاضرة ب لعربية
تصنيف:مناطق د إفريقيا
تصنيف:مناطق د أسيا
قناة ناشيونال جيوڭرافيك

**قناة ناشيونال جيوڭرافيك** () هي واحد القناة لي تابعة لمنظمة ناشيونال جيوڭرافيك، كاتعرض أفلام وبرامج وثائقية على الطبيعة والعلم والحضارة والتاريخ، وكاينين بزاف د النسخ لهاد القناة منها ناشيونال جيوڭرافيك أبو ظبي وهي قناة ناطقة باللغة العربية.
ف شتنبر 1997، نطالقات هاد القناة ف ميريكان والمملكة المتحدة وأوروپا وأستراليا، ودابا كاينة القناة ف 162 دولة و بـ 27 لغة وف 231 مليون دار.

## النسخ

### ميريكان
نطالقات القناة ف ميريكان ف 12 يناير 2001 وهي مشروع مشترك بين الجمعية الجغرافية الوطنية و نيوز كوربوريشن.

### كندا
نطالقات القناة ف كندا ف 15 غشت 2001، و نطالقات تا واحد النسخة فائقة الدقة (HD) ف 19 دجنبر 2006.

### فرانسا
ف شتنبر 2001، نطالقات قناة ناشونال جيوڭرافيك ف فرانسا.

### الشرق الأوسط و شمال إفريقيا (mena)
ف يوليو 2009 نطالقات نسخة عربية من قناة ناشونال جيوڭرافيك خاصة بالناس لي كايهضرو بالعربية.

## شي قنوات أخرين تابعين ليها
صدرات ناشونال جيوڭرافيك بزاف د القنوات أخرين مختصة و هي رّاصها كاينة بنفس العنوان و لكن ببزاف د اللغات:

* ناشونال جيوڭرافيك ميوزيك: هي واحد القناة مهتمة بالموسيقى بأنواعها بدات ف الطاليان ف أكتوبر 2007.
* ناشونال جيوڭرافيك جونيور: قناة ديال اللأطفال.
* قناة ناشونال جيوغرافيك HD: نطالقات ف 2006، ومهمتها هي بث برامج قناة ناشونال جيوڭرافيك بواحد التقنية عالية الدقة.
* ناشونال جيوڭرافيك أدفانتشر: هي قناة موجهة ف الأصل للشباب والمراهقين وهي كاتبث بزاف من المغامرات والرحلات و الهدف منها هو تشجيع الشباب على السفر والتجوال ف العالم.
* ناشونال جيوڭرافيك وايلد: نطالقات ف 2006، وكاتبث برامج على الحيوانات والطبيعة والحياة البرية.
* ناشونال جيوڭرافيك وايلد HD: هي قناة كاتبث برامج ناشونال جيوغرافيك وايلد بواحد التقنية عالية الدقة.
* ناشيونال جيوڭرافيك أبو ظبي: هي قناة ناطقة باللغة العربية، نطالقات ف 2009 ومقرها ف أبو ظبي.
* ناشونال جيوڭرافيك موندو: هي قناة نطالقات ف 2011 وهي موجهة للجمهور الصبليوني ف ميريكان.
* ناشيونال جيوڭرافيك كيدس أبو ظبي: نطالقات ف 2017 وهي موجهة للأطفال العرب.
* ناشيونال جيوڭرافيك پيپول: نطالقات ف 1 ماي 2007 مختصة بالمغامرات وحقائق على بنادم

## مصادر

تصنيف:قناة د تلفازة
تصنيف:مقالات فيها مصدر و 3000 بايت
تصنيف:شركات د الترفيه ف الولايات المتاحدة د ميريكان
محمد ليازغي

**محمد ليازغي** (بلأمازيغية: **ⵎⵓⵃⵎⴷ ⵍⵢⴰⵣⵖⵉ**، تولد ف 28 شتنبر 1935 ف فاس) سياسي و صحافي و محامي مغريبي، داخل مع لحزب د لتيحاد لشتيراكي د لقوات شعبية، و كان هو لأمين لعام ديالو من 2003 ل 2007.

ليازغي كانو عندو بزاف د لمناصب مهمة ف لمغريب، منها: لمدير د لجريدة د لمحرر (1975 - 1981)، لكاتب لعام د النقابة لعامة د الصحافة لمغريبية (1977 - 1993)، برلماني (1977-1983، 1984-1992، 1993–1997)، وزير د السكنى (1998-2000، 2000 - 2002)، وزير د لإعداد د التراب لوطني (2002 - 2007).

من لحوايج لمعروفة على ليازغي، هي ف 1973 كان جاه كتاب ملغوم ف لبوسطة، غي حلّو هو يطرطق عليه و طيّرلو نص ديال صبع ف يدّو ليسرية.
## مصادر

تصنيف:زيادة 1935
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:ناس تزادو ف فاس
تصنيف:زيادة 1939
تصنيف:ناس حيين
پودكاسط

تصغير|يسار|250px|<P ALIGN=center>جوج د الناس تيسجّلو پودكاسط.</p>
[تصغير|يسار|250px|<P ALIGN=center>اللوڭو د لپودكاسط د [ويكيميديا لمغريب، واحد من لپودكاسطات بالدارجة على لمواضيع د ويكيميديا.]]

**پودكاسط** و لا **پودكاست** (بلينڭليزية: **Podcast**) هو برنامج تيكون بالصوت و موجود ف أنترنيت باش يسمعوه الناس. ف لغالب، لپودكاسط تيكونو فيه بزاف د لحلقات، و يقدر يكون على أي موضوع. كاين پودكاسطات اللي تيهضر فيهم واحد بوحدو، و كاين اللي كيكونو ديما نفس الجماعة، و عاد كاين اللي كل حلقة كيجيب ضيف مبدّل.

حيت هو ف أنترنيت، يقدر لواحد يسمع لپودكاسط وقت ما بغا، ماشي بحال الراديو ولا التلفازة اللي كيكون عندهم لبرنامج ديالهم. كاينين پودكاسطات ببزاف د اللغات، منهم تا بالدارجة و لا لأمازيغية، و تيتسمعو ف بزاف د لمنصات بحال سپوتيفاي ولا يوتيوب.
## لأصل د السمية
لأصل د السمية د پودكاسط جاية من الجميع د جوج كلمات بلينڭليزية: *پود* (جاية من "لآي پود"، ماكينة ديال السميع د لموسيقا د آپل) و *كاست*، اللي هي نشر و لا لوح بلونڭلي. أول واحد خرج هاد السمية كان الصحافي نّڭليزي بين هاميرسلي، اللي كتبها ف مقال ف 2004 ف الجورنال ديال لڭارديان.

## مصادر


تصنيف:ترفيه
تصنيف:أنترنيت
تصنيف:مقالات فيها مصدر و علاين 3000 بايت
تصنيف:الطيكنولوجيا ف لمجتمع
بواقة

تصغير|بوّاقة ديال الصابون
**لبوّاقة** (ب ، ب ) هيّ كويّرة ديال ڭاز فوسط سايل. لعكس، كويّرة ديال سايل فوسط ڭاز، كاتسمّى قطرة. بسباب مفعول مارانڭوني ، لبواقة تقدر تبقى شادة و ماتطرطقش شي مرات وخا توصل ل السطح ديال السايل.

## ف لحياة د كل نهار
هادو أمتلة ديال بواقات لي يقدر يشوف بنادم ف لحياة ليومية ديالو:
* بواقات ديال تاني ؤكسيد لكاربون ف لموناضة
* بواقات ديال فوار لما فاش لما كيطيب
* بواقات ديال الصابون
* ملي كيتخلط لهوا معا ما كيتحرك، بحال ف لتحت ديال شلال

## مصادر


تصنيف:لفيزيك
ڤيندهوك

**ڤيندهوك** ولاّ **ويندهوك** (بلينڭليزية: **Windhoek** - بلألمانية: **Windhuk**) هي لعاصمة ؤ أكبر مدينة ف ناميبيا. جات ف لوسط د لبلاد، ف لهضاب د خوماس، و لإرتفاع ديالها جوايه 1700 ميطرو.

تأسسات لمدينة ف 1840 من يونكر آفريكانر، اللي كان هو لقايد د لقبيلة د أورلام. تهدمات لمدينة مورا شي حروب وعاود بناوها لمستعمرين لألمانيين ف 1890 و قادّو فيها الطرقان و الديور. تيسكنو ف ڤيندهوك تقريبا 450.000 واحد، و فيها أكبر مطار دولي ف لبلاد.

## مصادر


تصنيف:مدون د ناميبيا
تصنيف:عواصم ديال بلدان
قطرة

تصغير|قطرات د لما فوق ورقة ديال عشبة
**لقطرة** هيّ كويّرة ديال سايل فوسط ڭاز ؤلا سايل أخور (متلا قطرة د الزيت فوسط لما). لعكس، كويّرة ديال ڭاز فوسط سايل كاتسمّى بوّاقة. لقطرات يقدرو يبانو ملي شي سايل كينزل ف واساط محدود ف جنابو بحال تيّو ؤلا روبيني، و كيخرج من الجيهة لخرة بشوية (قطرة معلّقة)، ؤلا فاش كيتكثّف بوخار ديال السايل على شي سطح (بحال الندى لي كيكون ف الصباح على وراق الشجر)، ؤلا ب الرشّان ديال داك السايل لي كيهرّسو ل بزاف د لقطرات.

## مصادر


تصنيف:لفيزيك
تصنيف:سوائل
حطب

تصغير|مخزون ديال لحطب
**لحطب** (ب ) هوّ أي مادة مصاوبة من لخشب مخدّمة كا فيول على ود لإنتاج د الطاقة. لحطب ف لعادة ماكيتمش تحويلو على لحالة لأصلية ديالو، من غير التقطيع ل طراف يقدرو يتهزّو على الضهر ؤلا ف لمركوب، عكس لخشب لي كيتخدم ف لمصاوبة د دوزان بحال لكراسا ؤلا الطبالي.

لحطب مورد متجدد، حيت الشجر لي كيتخاد منو عادةً كيعاود يكبر و يدير عروشا جداد، ؤلا كينبتو شجرات خرين كيعوّضو داكشي لي تحيّد. ولاكين الطلب د بنادم على لحطب يقدر يتجاوز لقدرة ديال الطبيعة باش تعاود تنتجو ب نفس السرعة، داكشي علاش كيخص تدبير مزيان ل هاد لمورد، باش مايتسالاش.

الطروسپور ديال لحطب ل مسافات كبيرة يقدر يجيب معاه أمراض و كائنات حية مجتاحة.

لحطب أول نوع د لفيول لي خدم بنادم ف التاريخ، و أكتر واحد كان مخدم تال فاش بدات التورة الصناعية، ملي خدا بلاصتو لفاخر.

## مصادر


تصنيف:طاقة
تصنيف:لفيول
نامكس

**نامكس إتش يو ڤي** هي طوموبيل كاتخدم ب لهيدروجين ديال شّاريكة لمغريبية لفرانصاوية نامكس. صاوبها لمهندس من أصل مغريبي فوزي نجاح، لمؤسس ؤ رايس تنفيدي د شّاريكة ؤ دارت ديزان ديالها شّاريكة طاليانية پينينفارينا.

## تقديم
تقدمات نامكس إتش يو ڤي لأول مرة ف 11 ماي 2022 ف طاليان ؤ ف أكتوبر ف لمعرض د باريز د طوموبيلات. هي نتيجة ديال ربع سنين ديال تّطوير ؤ لمعاونة بين شاريكة طاليانية د تصواب لمركوب پينينفارينا و نامكس (لي هي لختيصار د نيو ؤطوموتيڤ أند موبيليتي إكسپلورايشن). تقدمات لأول مرة ف لمغريب ف أبريل 2023 ف ملتقى ليام صيناعية د طنجة، ؤ موراها تعرضات ف لقصر لملكي د رّباط فين ستقبل لماليك محمد سّادس مولاها.

### متيازات
كاتميز هاد طوموبيل بلي عندها ريزيرڤوارات د لهيدروجين يمكن يتبدلو. هاد ستة د ريزيرڤوارات د لهيدروجين كيتزادو على ريزيرڤوار رئيسي ؤ كيوفرو ؤطونومي كاتوصل ل 800 كيلوميطر. كيسهل هاد سيستيم تبدال ديال ريزيرڤوارات ستة لي كيقدرو يتحيدو ف لمحطة بلاما تعاود تدير لپلان ل ريزيرڤوار رئيسي، حيت لمحطات د لهيدروجين مامنتاشرينش بزاف.

### لقوة
هاد طوموبيل فيها خلية د لفيول كاتولد تريسينتي من لهيدروجين لي كيخدم لموطور. ف لڤيرسيون د دفيع لموطور فيه قوة د 300 عودان ؤ لڤيرسيون كاطكاط فيها جوج موطورات لي لقوة ديالهم كاتوصل ل 550 عودان.

## مصادر

تصنيف:طونوبيلات
تصنيف:طيكنولوجيا ف لمغريب
تصنيف:مقالات فيها مصدر و 3000 بايت
صادق عبد الله الحاج

**صادق عبد الله الحاج** (مزيود ف 1 يونيو 2004) هو كوايري جزايري كيلعب حارس مرمى مع لفرقة د اتحاد الجزائر.

## الانجازات
تتويج بجائزة افضل حارس ف الجزاير.

## مصادر

تصنيف:كوايري جزايري
تصنيف:زيادة 2004
تصنيف:ناس حيين
قتيصاد د لهيدروجين

تصغير|الضورة الطاقية د لهيدروجين
**لقتيصاد د لهيدروجين** هوّ التحويل ديال أي سيكتور د لقتيصاد لي كيستهلك طاقة ماشي متجددة بحيت كيولي كيستهلك الطاقة ديال لهيدروجين. بزاف د لحرايفيا ف مجالات مختالفين كيعتاقدو بلي لهيدروجين هوّ الطاقة ديال لموستقبال لي غادي يخلق تورة ف الطاقة، حيت منتاشر بزاف (73% ديال لمادة ف لكون عبارة على هيدروجين، و 70% ديال السطح د لأرض مغطي ب لما لي تا هوّ مكوّن من هيدروجين و ؤكسيجين)، و ماكينتجش مخلفات سامة ؤلا إشعاعية.

## تاريخ

لمصطلح ديال *قتيصاد د لهيدروجين* تخدّم لمرة اللولة ف 1970 من عند لباحت د لإليكطروشيمي الجنوب إفريقي دجون بوكريس لي كان خدام ف لميريكان، و نشر ورقة بحتية كيوصف فيها التصور ديالو ديال قتيصاد مبني على إنتاج الطاقة الشمسية و لهيدروجينية.

مورا هادشي بدا تطوير خلايا د لفيول كاتخدم ب لهيدروجين من 1972، و سيرتو ملي بدا التامان ديال لپيطرول كيطلع ف لأزمة د 1973. ف 1974 كان أول مؤتمر ديال لقتيصاد د لهيدروجين تنضّم ف مدينة ميامي، ف ولاية فلوريدا ف لميريكان، لي على إترو تدارت مونضامة الجمعية الدولية ديال الطاقة د لهيدروجين IAHE.

ف 1977، تأسسات لاجونص الدولية د الطاقة، لي من بين لإهتمامات ديالها كاين تطوير طيكنولوجيا الطاقة د لهيدروجين. و بزاف د لبلدان لكبار ديك الساع، بحال لميريكان و لإتحاد السوڤياتي، دعمو لبحت لعلمي ف هاد لمجال من داك لوقت تال ليوم. ف 1998، إسلاندا علنات بلي بغات تولي أول قتيصاد ديال بلاد مبني على لهيدروجين ف حدود 2030.

## مصادر


تصنيف:هيدروجين
تصنيف:طيكنولوجيا د لفيول
تصنيف:طيكنولوجيا طالعة
تصنيف:مقالات فيها مصدر و 3000 بايت
عودان (عبرة د لقدرة)

[تصغير|لعودان لميكانيكي كيساوي 745,7 واط، ؤلا لقدرة د لهزان ديال 250 [كيلوݣرام|كيلوڭرام ل مسافة د 1 ڭدم ل 1 تانية]]
**لعودان** (ب ، مضموصة ب **hp**) ف لفيزيك هوّ عبرة ديال لقدرة، لي هيّ لمقدار د لخدمة لي تدارت ف واحد لمدة د لوقت. لعودان ماشي هوّ لعبرة ديال لقدرة ف السيستيم لعالمي د لعبرات، لي هيّ لواط لي كيساوي جول على تانية.

كاينين جوج تعريفات ديال لعودان، واحد التعريف ف السيستيم لإمبراطوري (لي كاين ف لمملكة لمتحدة) و كيساوي فيه 745,7 واط (*لعودان لميكانيكي*)، و لاخور ف السيستيم لميتري لي كيساوي فيه 735,5 واط (*لعودان لميتري*).

لمفهوم د لعودان بدا كيتخدّم ف لقرن 18 من عند لانجينيور السكوطلاندي دجيمس واط، باش يقارن بيه مابين لقدرة ديال موطور د لبوخار و ديال لعودان د الجران. من بعد تم التعميم ديالو على جميع نواع لموطورات.

## مصادر

تصنيف:عبرات د لقدرة
تصنيف:سيستيم ميتري
تصنيف:سيستيم إمبراطوري
محمد بوزوبع (سياسي)

**محمد بوزوبع** (تولد ف 1 يناير 1939 ف مكناس - مات ف 16 نونبر 2007 ف الرباط) كان سياسي و محامي مغريبي. كان داخل مع لحزب د لتيحاد لشتيراكي د لقوات شعبية.

بوزوبع كان وزير بزاف د لمرات، منها وزير د لعلاقات مع لبرلمان (1998 -2000 و 2000 - 2002) و وزير د لعدل (2002 - 2007). ف 1973 كان هو لكاتب لعام د لهيئة د لمحامين د الرباط، و دخل للبرلمان ف 1984.
## مصادر

تصنيف:زيادة 1939
تصنيف:وفيات 2007
تصنيف:سياسي مغريبي
تصنيف:وزير مغريبي
تصنيف:بيوغرافيا د رجال
تصنيف:ناس تزادو ف مكناس
تصنيف:ناس توفاو ف الرباط
تصنيف:ناس د مكناس